Den andre Doktoren

Den andre Doktoren er den andre inkarnasjonen av rollefiguren Doktoren i den britiske science fiction-serien Doctor Who. Han ble spilt av skuespiller Patrick Troughton.

I serien er Doktoren en tidsherre (Time Lord) fra planeten Gallifrey som reiser i tid og rom i sin TARDIS, ofte med følgesvenner. Når Doktoren er kritisk skadet, kan han, som andre tidsherrer, regenerere kroppen sin fullstendig. Dette fører til en helt ny personlighet og utseende.

Transformasjonen til Den andre Doktoren, en person som egentlig er den samme fiktive personen, men med en annen personlighet og utseende, var vendepunktet i utviklingen til serien og ble et kritisk element i seriens evne til å holde på så lenge som den har.

Biografi
Den første Doktoren ble svakere og svakere i kamp mot Cybermen i episoden The Tenth Planet og til slutt kollapset han, trolig på grunn av sin alder. Hans kropp fornyet seg selv og transformerte til Den andre Doktoren.

I begynnelsen var forholdet mellom Den andre Doktoren og hans forgjenger uklart. I sin første historie, refererer Den andre Doktoren til forgjengeren i tredjeperson som om han var en fullstendig annen person. Hans følgesvenner Ben og Polly er først usikre på hvordan de skal behandle ham, og det er kun når en Dalek gjenkjenner han som Doktoren at de også gjør det. 

Doctor Who
TV-figurer